Document ID: 31991R2356

NEUVOSTON ASETUS (ETY) N:o 2356/91,
annettu 29 päivänä heinäkuuta 1991,
viinien ja rypäleen puristemehun kuvausta ja esittelyä koskevista yleisistä säännöistä annetun asetuksen (ETY) N:o 2392/89 muuttamisesta toisen kerran
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1734/91(2), ja erityisesti sen 72 artiklan 1 kohdan,
ottaa huomioon komission ehdotuksen,
sekä katsoo, että
asetuksessa (ETY) N:o 2392/89(3), sellaisena kuin se on muutettuna asetuksella (ETY) N:o 3886/89(4), annetaan viinien ja rypälemehun kuvausta ja esittelyä koskevat yleiset säännöt, ja
lyijyä sisältävien kapselien käyttö sellaisten säiliöiden sulkimien päällyksinä, joissa saatetaan viinejä tai rypälemehua markkinoille, olisi kiellettävä pilaantumisvaaran välttämiseksi erityisesti kyseisten tuotteiden joutuessa vahingossa kosketuksiin edellä mainittujen kapselien kanssa ja kapseleista lähtöisin olevien, lyijyä sisältävien jätteiden aiheuttaman ympäristön saastumisvaaran välttämiseksi; olisi kuitenkin säädettävä mukautusajasta näiden kapselien valmistajille ja käyttäjille, minkä vuoksi kyseistä kieltoa olisi sovellettava vasta 1 päivästä tammikuuta 1993,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2392/89 37 artiklan 1 kohtaan alakohta seuraavasti:
"e) joiden suljinta ei ole päällystetty lyijyä sisältävällä kapselilla."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1993.
Tämä asetus on kaikilta osiltaan velvoittava, ja sitä sovelletaan kaikissa jäsenvaltioissa.
Tehty Brysselissä 29 päivänä heinäkuuta 1991.

Labels: 3
17